 Sheekh Aadan-Siiro, waxa uu khudbaddiisa kaga hadlay Ahmiyadda Dekedda Berbera u leedahay Guud ahaan Qaranka Somaliland, Dekedda Berbera waa Isha Dhaqaalaha ka soo baxa 80 lagu ilaalinayey Ciidammada, waa isha lagu ilaalinayo Dawladnimada aynu 25-ka Sannadood ku naaloonayno, markaa dhib ka dhacda Berbera waxay ka dhigan tahay in Somaliland dhib badan gaadhay, markaa waxaanu Xukuumadda iyo Dadka Caqliga iyo Aqoonta lagu tuhmayo kula talinaynaa in Heshiiskaasi waxa uu yahay la caddeeyo, in Ummadda iyo Dadka Aqoonta lihi ogaadaan, hadduu Mad-madow ku jirana laga saaro, haddii uu saxsan yahayna aan waxba la qarsane Ummadda loo soo bandhigo. 